**OБЩИНСКА ИЗБИРАТЕЛНА КОМИСИЯ ГУЛЯНЦИ**

*гр.Гулянци, пл. „Свобода” №.4, ет. 2,, тел.0879205683, e-mail : oik1508@cik.bg*

ПРОТОКОЛ 27

от редовно заседание на ОИК – Гулянци,

назначена от ЦИК

с Решение № 2201-МИ от 04.09.2023г.и Решение № 2215-МИ от 05.09.2023г.

състояло се на 21.10.2023 г. от 14.00 часа

Заседанието бе открито в 14.00 ч. и председателствано от госпожа Надя Николова – Председател на ОИК Гулянци.

Надя Николова: Здравейте, уважаеми колеги! В залата сме 10 членoве на общинската избирателна комисия ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков). Малинка Калинова-отсъства

Имаме необходимия кворум по чл.85, ал.3 от ИК, заседанието е редовно и комисията може да приема законосъобразни решения. Обявявам началото на заседание на ОИК Гулянци.

Колеги, предлагам ви следния проект за дневен ред:

т.1 Проект за решение относно обхват на ПСИК.

т.2 Отговори на сигнали и жалби.

т.3 Организационни въпроси.

Режим на гласуване. Гласували 10 членове на ОИК: за –10( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Маринела Цанкова, Десислав Дечков, Петя Величкова ), против -няма Малинка Калинова-отсъства

Дневният ред е приет единодушно.

Надя Николова: Колеги, по т.2 давам думата на Илона Петкова. Г-жо Петкова, заповядайте.

Илона Петкова докладва: Постъпила е сигнал подписан от Левтеринка Маринова Георгиева - ВрИД Кмет на Община Гулянци до ОИК – Гулянци, заведен с вх. № 84/ 19.10.2023 г. и № 1/19.10.2023г. в електронния публичен регистър на жалбите и сигналите, подадени в ОИК Гулянци и сигнал Вх. № 92/20.10.2023 г. и № 2/20.10.2023г. в електронния публичен регистър на жалбите и сигналите, подадени в ОИК Гулянци

Жалбоподателят счита, че коалиция Продължаваме промяната – Демократична България; коалиция БСП за България; ПП ГЕРБ; Независим кандидат за кмет на кметство Долни Вит Венцислав Иванов и Коалиция Левицата ! са извършили нарушение на чл.183, ал.3 от ИК, а именно, че са разлепени предизборни плакати на места извън определените в ИК и заповед на ВрИД Кмета на Община Гулянци. В жалбата е посочено, че агитационните материали са разлепени на автобусни спирки и контейнери за смет в с. Дъбован, с. Долни Вит и с. Сомовит община Гулянци, които са общинска собственост.

Предлагам, с оглед на горното и след като разгледах преписката по жалбата, ОИК – Гулянци, да предприеме следните действия :

Към подаденият сигнал вх. № 84/ 19.10.2023 г. и № 1/19.10.2023г. не е приложен снимков или друг доказателствен материал за извършеното нарушение, като в последващия подаден сигнал с сигнал Вх. № 92/20.10.2023 г. и № 2/20.10.2023г. е приложен снимков материал от с. Дъбован – автобусни спирки, от с. Долни Вит – автобусни спирки и контейнери за смет . След извършена проверка от членове на ОИК Гулянци е установено, че има разлепени агитационни материали, а именно предизборни плакати на кандидатите за Кмет на кметство с. Дъбован от коалиция БСП за България; кандидат за кмет на Община и общински съветници на ПП Продължаваме промяната – Демократична България, в с. Сомовит - разлепени агитационни материали, а именно предизборни плакати на кандидатите за кмет на кметство и кмет на Община и общински съветници на ПП Продължаваме промяната – Демократична България; с. Долни Вит - разлепени агитационни материали, а именно предизборни плакати на кандидатите за кмет на кметство - независим кандидат Венцислав Иванов; кандидат за кмет на кметство от Коалиция Левицата !; разлепени агитационни материали, а именно предизборни плакати на кандидатите за кмет на кметство и кмет на Община и общински съветници от ПП ГЕРБ; Към подадените сигнали е приложен снимков материал – 14 / четиринадесет броя снимки /.

Със заповед № РД-09-584 /29.09.2023г. на Кмета на Община Гулянци са определени местата за разлепване и поставяне на агитационни материали във връзка с произвеждането на изборите за общински съветници и за кметове на 29.10.2023 г., като заповедта са посочени реда и начина и местата за поставяне на агитационни материали, както и че е ЗАБРАНЕНО поставянето на агитационни материали на автобусни спирки и електрически стълбове, както и на превозните средства на общинския транспорт.

Заснетата инфраструктура, върху която са поставени плакатите са сред местата определени със Заповед № № РД-09-584 /29.09.2023г. на Кмета на Община Гулянци поставяне на агитационни материали съгласно разпоредбата на чл. 183, ал. 3 от ИК.

При така изяснената фактическа обстановка и предвид изложеното и на основание чл.87, ал.1, т.22 и Решение № 2469 – МИ /19.09.2023 г. на ЦИК, предлагам да гласуваме проект за решение за извършено е нарушение на разпоредбата на чл.183, ал. 3 от  коалиция  Продължаваме промяната – Демократична България; коалиция БСП за България; ПП ГЕРБ; Независим кандидат за кмет на кметство  Долни Вит Венцислав  Иванов и Коалиция  Левицата !. На основание на гореизложеното агитационните материали разлепени на автобусни спирки  и контейнери за смет в  с. Дъбован, с. Долни Вит и с. Сомовит община Гулянци, да бъдат отстранени по реда на чл. 186, ал. 1 от Изборния кодекс.

Надя Николова: Колеги , изказвания, други предложения ? Няма.

Колеги, предлагам да гласуваме.

Режим на гласуване. Гласували 10 членове на ОИК: за – 10 ( Надя Николова, Луиза Пиличева, Димитринка Николова, Деви Дилков, Поля Манова, Илона Петкова, Светослава Георгиева, Петя Величкова, Маринела Цанкова, Десислав Дечков), Малинка Калинова-отсъства, против- няма.

Прието Решение № 100 – МИ/21.10.2023 г. с 10 гласа – за, против - няма. Приетото решение да се обяви на таблото и на страницата на ОИК Гулянци. Заверено копие от настоящото решение да се изпрати на Кмета на Община Гулянци за сведение.

Колеги по т. 1 , на вчерашното заседание, отложихме проект за решение, относно обхват на ПСИК за 24.10.2023 г. , след изтичане на срока за подаване на заявленията.

Надя Николова: Колеги , изказвания, други предложения ? Няма. Колеги, по т.3 има ли постъпили входящи писма или други организационни въпроси?

Давам думата на г-н Деви Дилков.

Г-н Деви Дилков: Колеги, постъпило е писмо от „Сиела Норма“ АД, заведено във входящия регистър на ОИК Гулянци с вх.№ 90/20.10.2023г., касаещо осигуряването на машини за гласуване на предстоящите Избори за общински съветници и за кметове на 29.10.2023г. и във връзка с Договор № 29/16.10.2023г. Уведомяват ни, че предоставят обучително видео за работа с машини за членовете на СИК, като изпращат линк за достъп чрез интернет браузер. В тази връзка ни изпращат и писмо, заведено с вх.№ 91/20.10.2023г. с което ни уведомяват, че предлагат възможност за достъп до допълнителни дистанционни обучения за работа с машина за гласуване, предназначени за представителите на СИК. Към писмото има приложен график за провеждане на дистанционните обучения. Освен това е получено писмо, заведено във входящия регистър на ОИК Гулянци с вх.№ 92/21.10.2023г. от „Сиела Норма“ АД, с оглед на добрата ни демонстрационна работа с машините за гласуване ни изпращат указания с пояснения на функциите на машините. Моля, всички колеги да се запознаят с горепосочените писма.

Надя Николова: Колеги, има ли други постъпили писма за разглеждане или организационни въпроси? Не виждам.

Поради изчерпване на дневния ред закривам заседанието.

Заседанието е закрито на 21.10.2023г. в 15.00ч.

Председател: Надя Борисова Николова

Секретар: Илона Кръстева Петкова